Cal que us mantingueu informats de les previsions del temps i de les instruccions que donin les autoritats.
Si us heu de desplaçar, consulteu l'estat de la xarxa viària i les rutes a seguir:
Servei Meteorològic de Catalunya (SMC)
Estigueu atents als vostres familiars o veïns que es trobin en situació de vulnerabilitat, especialment gent gran, perquè es protegeixin dels efectes del fred.
En situació d'emergència seguiu les informacions i les indicacions de les autoritats.
Informeu-vos a través dels mitjans de comunicació social (emissores de ràdio, televisió, web, twitter, etc.).
Recordeu, si necessiteu ajut durant l'emergència, truqueu al 112.
Tingueu preparat un transistor, piles de recanvi, llanternes, aliments calòrics, combustible de calefacció i una farmaciola.
Cal que disposeu d'una reserva mínima de medicaments per a la gent gran i els malalts crònics i de tipus respiratori.
Davant d'un avís de baixada extrema de les temperatures, si viviu en zones aïllades o fora dels nuclis urbans, mantingueu un rajolí d'aigua corrent a les aixetes per evitar que les canonades es congelin i protegiu amb draps la clau de pas de l'aigua.
També podeu disposar d'una reserva mínima d'aigua o líquid per si el subministrament queda afectat.
Si és l'única alternativa, poseu-les en espalmatòries perquè no es tombin.
Recordeu sempre d'apagar-les abans d'anar a dormir o en sortir de casa i eviteu que els nens les manipulin.
Si disposeu de reg automàtic tanqueu-lo i eviteu totes les activitats que puguin comportar mullar els carrers, com regar o fregar.
Vigileu amb els aparells de calefacció:
Les calderes i els aparells de combustió que s'utilitzen per a la calefacció poden convertir-se en un element de risc si no estan en bon estat o no se'n fa un bon ús.
Per aquest motiu, seguiu els consells següents:
Podeu trobar més informació a: Consells per evitar accidents amb aparell de calefacció
Si sou en una habitació amb una estufa de llenya, carbó o gas, un braser o una caldera i noteu símptomes de mareig, ventileu immediatament: obriu alguna porta o finestra.
Truqueu sempre al 112 si us trobeu malament o penseu que patiu una intoxicació per mala combustió o si trobeu algú inconscient en arribar al domicili.
Eviteu els canvis sobtats de temperatura.
En dies d'onada de fred, eviteu que surtin al carrer els nadons, la gent gran i aquells que pateixin malalties respiratòries.
Si cal que surtin a l'exterior, eviteu els espais oberts exposats al fred i que estiguin gaire temps sense moure's.
Vestiu-vos amb roba i calçat adequat per a temperatures baixes.
Poseu-vos diverses capes, per mantenir la calor corporal durant més temps.
Protegiu-vos la cara i el cap. Tingueu a mà guants i bufanda.
No ingeriu alcohol: pot donar una falsa sensació de calor.
Adeqüeu al fred l'activitat professional, esportiva i de lleure a l'exterior, si feu esforços físics intensos correu el perill de patir una lesió.
Feu-ho només si és imprescindible, eviteu desplaçar-vos de nit.
Consulteu prèviament la informació meteorològica i l'estat del trànsit i seguiu els consells del Servei Català de Trànsit.
Porteu el dipòsit de combustible ple i cadenes, assegureu-vos que les sabeu col·locar.
Reviseu els pneumàtics, el líquid anticongelant, l'estat de les bateries, els llums i els frens.
Porteu també roba d'abric, un telèfon mòbil carregat i el carregador, aigua i aliments energètics.
Si viviu o us desplaceu a zones de muntanya, feu servir pneumàtics d'hivern.
A dins del cotxe, si teniu la calefacció engegada, deixeu una finestra entreoberta per renovar l'aire.
Conduint aneu amb compte amb les plaques de gel que poden fer relliscar el cotxe.
Les plaques de gel acostumen a trobar-se a les zones més ombrívoles de les carreteres.
Falca de veu amb els consells d'autoprotecció per onades de fred
Aquí trobareu una falca de veu amb els consells de Protecció civil per onades de fred que podeu fer servir per a transmetre els consells d'autoprotecció a través de les emissores municipals.
Si no podeu obrir els documents d'àudio, descarregueu-vos gratuïtament l'VCL Media Player.